Entertainment Kadokava, Pony Canyon, Toho, Imagica,
Asmik-Ace & Omega Project Izvršni producent Hara Masato
Producenti: Kavai Šinja Ičise Takašige i Sento Takenori
RING (Lanac bez kraja)
U glavnim ulogama Nanako Matsušima
Miki Nakatani
Hirojuki Sanada
Po romanu Suzukija Kođija (Kadokava Šoten)
Scenario Takahaši Hiroši
Režija: Hideo Nakata.
5. septembar, nedelja.
Kažu da je jedan osnovac sa porodicom noćio na Izuu.
Hteo je, jel'te, da izađe da se igra,
ali nije hteo da propusti TV emisiju koju je uvek pratio u Tokiju,
pa ju je snimio na videu u sobi pansiona.
Ali, naravno, TV kanali se na Izuu razlikuju od onih u Tokiju.
Na Izuu je taj kanal bio prazan, pa je na traci trebala da bude statika.
Ali kada se dečak vratio kući i pustio snimak, na ekranu se odjednom pojavila ta žena...
"Za nedelju dana ćeš umreti!", rekla je.
Klinac je skroz odlepio i zaustavio video. I baš tada je zazvonio telefon.
Digao je slušalicu, a jedan glas mu je kazao: "Video si to, zar ne?".
Tačno nedelju dana kasnije, u isto vreme... dečak je umro!
Šta je bilo, Tomoko?
Ko ti je to ispričao?
Ma to je rekla-kazala. Pa, svi o tome pričaju.
Joko ti je ispričala?
Ne, nije to bila Joko.
Šta ti je?
Onomad... i ja sam videla taj čudni video snimak.
Gde?
Sa Joko i ostalima.
A, pa to je to što se priča, da si naokolo šarala i spavala! Znači ti i taj tip Ivata?
Nije bilo ničeg takvog.
Ali te noći...
Ivata je našao tu čudnu kasetu, i svi smo bili u "šta ti je to" fazonu ...
pa ju je on pustio i svi smo gledali. Jer svi bili čuli za... tu priču.
I kakav je to bio snimak?
Prosto...uvrnut. Teško je to objasniti.
Bilo kako bilo, čim je traka stigla do kraja, zazvonio je telefon.
Ko god da je bio, nije rek'o ništa. Ali ipak...
Užasno!
Svi smo čuli tu priču.
Danas je tačno nedelju dana od tada.
Ma, daj!
Ti to mene hoćeš da zezneš?
Je l' da da sam te prešla?
O moj... Ne verujem ti. Ma grozna si!
Al' je tebe lako navući!
Nego, čekaj malo! Jeste li stvarno zajedno proveli noć, ti, Joko i Ivata?
Pa, šta se sve desilo između vas dvoje?
Oh... ne sećam se!
Ne sećaš se, je li? - To je tajna.
Da ja podignem slušalicu?
Masami!
Halo?
Evo, ovde je.
Halo?
Mama!
Da, navratila je moja drugarica.
U redu...
Da, da... ćao!
Igraju se produžeci, pa će malo da kasne.
Moji roditelji! Baš sam se uplašila.
Pazi ko se javlja! Sutra ću svima da kažem.
Idem u toalet. Ne idi gore bez mene.
Svi pričaju o toj "ukletoj" video kaseti... - A-ha.
Jesi li čula nešto o sadržini te kasete? - A-ha.
Ne gledaj u kameru. Važi?
Izvinite.
Idemo ponovo.
Jesi li čula nešto o sadržini te kasete?
Navodno se na ekranu pojavi neka straaašna žena,
koja ti kaže da ćeš umreti za nedelju dana.
Javlja se, kako sam čula, kad gledaš noćni TV program,
i onda ti zazvoni telefon.
Noćni TV program... A znaš li koji kanal?
Kažu da se radi o nekoj lokalnoj stanici sa Izua.
Izua? - A-ha.
A je l' stvarno neko umro nakon gledanja te stvari?
Pa, niko koga poznajemo, zar ne?
Kaži?
Prijateljica iz gimnazije mi je ispričala...
da je umrla jedna devojka, nedelju dana posle gledanja tog snimka. Bila je u kolima, sa momkom.
Nesrećan slučaj?
Ne. Kola su bila parkirana. Bili su unutra, mrtvi oboje.
Momak je umro jer je i on to gledao. Rekla mi prijateljica.
Istina je. Bilo je u novinama pre 2-3 dana.
Znaš li iz koje su škole?
Ne. Moja prijateljica je to čula od prijateljice koja ne ide s njom u školu.
Gđo Asakava, izvolite. - Hvala.
Isto se dogodilo pre desetak godina, zar ne? Ubila se poznata pop pevačica,
a ljudi su posle stali da pričaju kako se njen duh pojavio na nekoj muzičkoj TV emisiji.
Ali ova priča... Koga god da pitaš,
svi pominju poluostrvo Izu.
Možda je tamo sve ovo počelo.
I gde je viđena ta žena koja se ceri?
Više prema zapadu, u Gifuu. Tamo se desila...
...velika saobraćajna nesreća, koja je začela priču. - Nesreća?
Kažu da tako užasne stvari ostavljaju traga u ljudima. Prepričavanjem se stvari izvrnu, pa nastaju ovakve priče.
Misliš da se tako nešto desilo na Izuu? - Možda.
Kako god, odoh ja...
Vidimo se sutra.
"Mladi par pronađen mrtav u kolima..."
"Momak od 19 godina iz pripremne škole u Tokiju..."
"i devojka od 16 godina iz privatne ženske gimnazije u Jokohami".
"nađeni su 6. septembra mrtvi u kolima, na parkiralištu kraj prefekturalnog druma."
Ispituje se mogućnost samoubistva pod dejstvom droge..."
Sredi to, Okazaki. Računam na tebe. - Da, gospodine.
Vi nešto rekoste da danas izlazite ranije?
Okazaki, mogu li te zamoliti za uslugu? - Kaži.
Proveri mi ovaj članak. Nađi mi više informacija. - Važi.
Nazovi me kad saznaš nešto više.
Joiči!
Izvini što kasnim... Pa ti si se već presvukao!
Jesam! A i tebi sam spremio odeću.
Treba da požurimo.
Je li zvao deka? - Nije.
Od čega je Tomokica umrla?
Pa... izgleda da je bila mnogo, mnogo bolesna.
Zakopčaj me.
Umiru li i deca?
Ako se jako razbole.
Nemoj to da pominješ kod tetka Jošimi. Njoj i teči je mnogo teže nego nama.
Ti i Tomoko ste se puno igrali zajedno?
Tata...
Kako mi je sestra?
Leži tamo unutra. Jako je potrešena. Bolje da se odmara neko vreme.
Idem da vidim kako je tetka.
Joiči. Što ne sedneš malo s nama?
Reiko...
Zna li ko od čega je umrla Tomoko? - Ne.
Ali policija je završila autopsiju!
Rekli su da nema tragova nasilja.
Ne umire se tek tako.
Sanduk je zatvoren. Nisu nam dali da vidimo telo. Nije li to čudno?
Joiči...
Šta radiš ovde? Ne treba da ulaziš u tuđe sobe.
Idi dole. Važi?
Hajde.
Halo?
Ovde Okazaki.
Saznao sam nešto više o onom članku.
Ta devojka je pohađala žensku gimnaziju "Sejkej" u Jokohami.
Hvala.
U VEČNU SLAVU, DRUGARICE IZ GIMNAZIJE "SEJKEJ".
Izvinite, imam pitanje za vas. Malo je čudno, ali...
...da li ste kojim slučajem poznavale onu devojku koja je umrla u kolima?
Ako nešto znate, molim vas...
Svi su umrli u istom danu.
Joko i Tomoko. Pa i Ivata, na motoru.
Umrli su jer su gledali taj snimak.
Snimak?
Svi su gledali neki čudan snimak. Tako nam je Joko kazala.
Posle toga im je zazvonio telefon...
I Tomoko je to gledala? Gde?
Svi su negde zajedno proveli noć.
Devojka koja je bila sa Tomoko kad je umrla...
Doživela je šok, pa su je odveli u bolnicu.
Kažu da beži čim ugleda televizor.
Ime devojke u kolima je Joko Tsuđi. 17 godina, III razred u gimnaziji "Sejkej".
Momak se zvao Nomi Takehiko. 19 godina, brucoš.
Sva vrata na kolima bila su zaključana.
Ovako nešto u životu nisam video.
Uzrok smrti?
Ne bih znao. Mogu samo reći da im je srce prosto stalo.
Droga?
Autopsija nije ništa otkrila.
Taman su hteli da vode ljubav, a onda naprasno umrli.
To nema smisla.
Kažu mi da je Joiči bio s tobom na sahrani.
Baš su voleli da se igraju zajedno. Tamo, u njenoj sobi, zar ne?
Da...
FOTOGRAFSKA RADNJA
Ovde sam našla Tomoko.
Tomoko!!!
Izu...!
Čuj. Možda ću večeras malo da zakasnim.
Zato podgrej večeru u mikrotalasnoj rerni, kad budeš bio gladan. Važi?
Važi, mama.
Tomoko je videla ukleti snimak.
Što si to rekao?!
Nemoj da si to pominjao u školi! Je l' jasno?
Neću. Odoh sad u školu.
13. septembar. Ponedeljak
AVENIJA IZU
Ovo je suludo!
TURISTIČKO NASELJE IZU PACIFIK
"Debeo mi otac. Debela mi majka. Zato sam i ja."
Soba za jednu osobu? - Ovde sam, u stvari, službeno.
Ovo četvoro je odselo ovde 29. avgusta.
Imate li o njima kakvih informacija?
Samo trenutak. 29. avgust...
Ona tamo traka...
Ona.
Šta je na njoj? - Ova?
Mora da ju je ostavio neko od gostiju.
ERUPCIJA VULKANA ...LOKALNI...
SADA (Nevinost)
Nedelju dana!
14. septembar. Utorak
Joiči već ide u školu?
U prvom je razredu.
A ti, Rjuiđi? Kako si ti.
Kao i obično.
Od čega zarađuješ?
Predajem na univerzitetu.
Nego, kažeš da je zazvonio telefon? - Da.
Znači, zazvoniće i onaj tamo, kad budem pogledao snimak?
Rjuđi! Umrlo ih je četvoro, i to u istom danu!
Pa, što ne odeš lepo u hram, da ti skinu vradžbinu.
Fotografiši me.
Okreni se ka meni.
Hajde već jednom!
Gotovo je.
Telefon ti nešto ne zvoni.
Presnimi mi ovo, važi? Hoću to pažljivo da pregledam.
Kakvo crno umiranje! To je, bre, snimak. A ako ima snimka, znači da ga je neko napravio.
Proveriću spisak gostiju, i mogućnost da se neko "ubacio" u lokalni TV program.
15. septembar. Sreda
Iz dopisništva na Izuu. - Hvala!
Šta će vam taj spisak gostiju?
Istražujem nešto za svoju dušu. Izvini.
Znači, to si bila ti?
Ovo je tvoje delo?
Izvini što kasnim.
Šta se desilo? - Ništa.
Dakle?
Od onih koje sam zvala telefonom niko nije uneo traku u bungalov.
Nisam im videla mimiku, ali svi su mi zvučali normalno. Ne kao neko ko bi snimio ovo.
A šta je sa piratskim stanicama?
Nema tragova piratskog emitovanja sa Izua.
Evo kopije koju si tražio.
Asakava...
Jesi li ikad videla ovu ženu?
Ne.
Ima nečeg čudnog u vezi sa ovim snimkom.
Iz tog ugla, snimatelj bi morao da se vidi u ogledalu.
Šta to znači?
Doduše, ako je snimatelj profesionalac, to se može izbeći korišćenjem efekata, ali...
"Erupcija vulkana"...
Kog vulkana?
To ćemo teško utvrditi na običnom televizoru, zar ne?
Uđi!
Ovo je Takano Mai. Moj student.
Ovo je Asakava. Moja bivša supruga.
Ja sam Takano. Drago mi je. - Takođe.
Sensei (učitelju), oni iz izdavačke kuće su opet tražili vaš članak.
A šta su oni imali s tobom da pričaju?
Pričali su, jer nikada ne mogu da vas nađu.
Traži da mi pomere rok za nedelju dana. - Ja da im tražim, sensei?
Tražite im vi! - Dobro, dobro...
VULKANSKA ERUPCIJA LOKALNI... ŽITELJI...
Ovo je nemoguće...
"Sada (nevinost)"...
Može li Joiči da bude sam?
Navikao je na to.
Ko god da je ovo napravio, podsvesno je ostavio trag.
Traži da bude zaustavljen.
Čekaj malo.
"Šomon bakari tou...
...boukon ga kuru zou".
"Šoumon bakari tou, boukon ga kuru zou" Jesi li čula to?
Zvuči kao neki dijalekt.
Šta li to znači?
Sutra ću proveriti.
...koja ti kaže da ćeš umreti za nedelju dana.
Javlja se, kako sam čula, kad gledaš noćni TV program,
i onda ti zazvoni telefon.
16. septembar. Četvrtak
Navodno je to na lokalnom kanalu dole na poluostrvu Izu.
Halo?
Našao sam. To je dijalekt. Kao što sam i mislio.
"Šoumon" znači "kupati se u moru", a "boukon" znači "čudovište".
Ali odakle je taj dijalekat?
Sa ostrva Ošima. A mesto naše "erupcije" je vulkanska planina Mihara.
Halo, Joiči?
Večeras ću doći kasno, dušo.
Ne smeta ti što si sam?
Oprosti...
ERUPCIJA NA PLANINI MIHARA. OD LOKALNIH ŽITELJA ZATRAŽENO DA PODUZMU MERE PREDOSTROŽNOSTI
Našla sam... mada je članak star.
DA LI JE MEŠTANKA PREDVIDELA ERUPCIJU? MLADA ŽENA IZ PREFEKTURE SAŠIKIĐI...
Šta je bilo?
Imat li tvoj list dopisnika u Ošimi?
Mislim da ima. Trebalo bi.
Nađi mi njegov broj Još večeras.
Zašto?
Ostaje ti samo četiri dana, Asakava!
Dopisnik i ja možemo sami da obavimo stvar.
Ti ostani uz Joičija.
Deko!
Zdravo!
17. septembar. Petak
Hajdemo na pecanje.
Deko, uhvatio si je!
Umače mi...
Slabo ti ovo ide, deko.
A da probamo ponovo?
Hajde da pecamo tamo. Ovog puta ćemo je uhvatiti.
Kako je bilo na poslu, mama...
Halo?
Ja sam. Čuo sam se s tvojim dopisnikom na Ošimi.
Ta žena sa snimka verovatno je ista ona koja je predvidela erupciju Mihare.
Zove se Šizuko Jamamura.
Ubila se pre 40 godina. Bacila se u vulkan.
Našao si još nešto?
Moraću stvari da proverim lično...
Krećem sutra ujutro za Ošimu.
Za Ošimu? Ali preostala su mi samo tri dana!
Znam. Meni su preostala četiri.
Čućemo se.
Nešto nije u redu?
Ma sve je u redu. Samo mi je ostalo još stvari sa posla...
Tetka...
Joiči?
Joiči! To si ti doneo?!
Priznaj! Zašto?
Tomokica...
Tomokica mi je rekla da pogledam snimak.
Morao sam biti oprezniji.
Onog dana kada sam bio kod tebe, osetio sam nešto.
Mislio sam da je to samo zbog snimka...
Hoćeš reći da je Tomoko...
To više nije Tomoko.
Joiči... Onda i on može da je vidi?
Sve je to moja greška.
Prvo Tomoko, onda i ono troje. Trebalo je tu da se završi. Ali nije. Zbog mene.
Pitam se...
S kim je sve to počelo? Te priče o ukletom snimku?
Takve vrste priča ne potiču od neke određene osobe.
Pre je to...kolektivni ljudski strah, koji "živi" kroz takve priče.
Strah?
Možda i nije strah. Možda su to potajna ljudska nadanja da će stvari ispasti ovako.
Gos-n Hajacu?
A! Dobrodošli! Mora da ste umorni posle tolikog puta.
Ovamo.
18. septembar. Subota
Porodica Jamamura je svojevremeno,
ovde, u Sašikiđiju, imala grupe ribara.
Sada skoro da su bez posla.
Jedan od Šizukinih rođaka još je živ.
Njegov sin i snaja drže stari konak.
Tamo sam vam rezervisao smeštaj za večeras. Nadam se da je to u redu.
A što je Šizuko izvršila samoubistvo?
Štampa ju je uništila. U novinama su je nazivali...
varalicom, i raznoraznim imenima. Nakon toga je prosto pukla.
Šizuko se proslavila na ostrvu, predvidevši erupciju planine Mihara.
Izgleda da je imala vrlo redak dar:
Mogla je da predviđa.
Posle toga, privukla je pažnju izvesnog profesora.
Verovatno si čula za njega. Heihačiro Ikuma.
Zar ga nisu izbacili sa univerziteta?
Ikuma je ubedio Šizuko da pođe sa njim u Tokio. Tamo je izvodio eksperimente s njom.
Hteo je, kroz seriju javnih prezentacija, da dokaže postojanje vančulne percepcije.
Novinari su je prvo slavili. Onda su je bacili u blato i prozvali varalicom.
Za 40 godina, novinari se nisu mnogo promenili.
Sećam se ponečeg u vezi za tim.
Ali... čula sam da je neki čovek umro na jednoj od tih prezentacija...
Dr. Ikuma je nestao kad su ga otpustili sa univerziteta.
Sumnjam da je još živ.
Pa zašto ga onda tražiti?
Zato što se priča da je Šizuko s njim imala ćerku.
Ima li koga?
Zdravo.
Dobro došli.
Pa, ja sad moram nazad.
Ovuda.
Što se tiče soba, kako ćemo..?
Odvojene sobe, molim.
Ovuda.
Gospodine...
Izvolite.
Stanite!
Molim vas, pričajte mi o Šizuko!
Nemam š'a da vam reknem.
Radi se o Šizukinoj kćeri! Imala je kćer, zar ne?
Samo gubiš vreme.
Nisi gladna?
Rjuiđi... Kada budem trebala da umrem, hoćeš li biti uz mene?
Prekini.
Molim te! Molim! Ostaćeš, zar ne?
Ako ostaneš, možda ćeš otkriti nešto što će ti pomoći da spaseš Joičija!
Prekini, rekao sam! Zaboravila si...
Devojka koja je bila sa Tomoko je izgubila razum! Ko zna šta će se meni dogoditi.
Ali, tebi, ako ostaneš, neće biti ništa.
Jer sam ionako "čuknut u glavu", zar ne?
Što ne pustiti stvari niz reku? Otarasiti se oca, i sina što liči na njega?
Ma da. Joiči je greška. Nije ni trebalo da imamo dete.
Prekini!
I dalje imamo još dva dana...
Izvinite...
Uđite.
Pitali ste za gospođicu Šizuko...
Samo je ovo ostalo.
Je li ovo dr. Ikuma?
Da... Ovo je snimljeno pre no što sam došla ovamo.
Idem sad... - Hvala vam.
"U moru se kupa... ...pa čudovište stupa."
19. septembar. Nedelja
Svi će' najbolje uradite ako krenete što pre. Na moru će večeras verovatno bit' čupavo.
Kakva je Šizuko bila kao dete?
Bila je... drugačija.
Umela je ovdi da dođe sama i da sed' tako po vasceo dan,
ne čineć' ama baš ništa do da pilji u okean.
Svi su je ribari zamrzeli!
More za nas nij' srećno mesto.
Vi'š', proguta svake godine pokojeg od nas.
A kad u taki nešto ne prestaješ da piljiš...
"U moru se kupa pa čudovište stupa."
Ko se u moru igra, po njega dođe čudovište.
Šizuko je mogla da "vidi" kroz ljude, zar ne?
Videla je u njima ono što su najdublje skrivali!
Mora da joj je zbog toga bilo veoma teško.
Odlaz'! Smesta!
I ja imam nešto od tih sposobnosti.
Vi ste ljudima ispričali za Šizuko, zar ne?
Vi ste taj koji je nazvao dr Ikumu?
O čem' vi to...?
Mislili ste da ćete moći da zaradite na Šizuko.
Čak ste i dobili koju paru, od jednog dnevnog lista!
Ostav' me na miru!
Pričajte nam o Šizukinoj kćeri! Ko je ona bila?
Ne znam!
Bila je ovde, sa Šizuko! Morala je biti!
Pa vi ste bili prisutni!
Bili ste tamo, kada je Šizuko izvela demonstraciju.
Tačno.
Varalico jedna!
Ovo je najobičniji mađioničarski trik! I to najgore vrste!
Kakvu to igrariju pokušavaš, ženo?
Jeste! Ona vas vara, profesore Ikuma! Od vas pravi budalu!
Pokažite nam...
Šta mu je?
Mrtav je!
Ti si veštica!
Sadako! To si ti uradila!
"Sadako"?
Sadako ga je ubila?
Zar je mogla mislima nekog da ubije?
Ona je... đavolji izrod!
Sadako!
Hej!
Da! Nakon što se Šizuko ubila, dr Ikuma je pokupio Sadako i pobegao!
Niko ne zna kuda su otišli.
Zato mi trebaš! Da nađeš kud su otišli!
Dr. Ikuma je možda mrtav, ali bi Sadako trebala da ima oko 40 godina.
Sve ću ti objasniti kasnije! Sad požuri!
Sadako je verovatno mrtva.
Ubila je čoveka tako što je poželela da umre.
To je moć kakvu nije imala ni njena majka.
Znači, onaj snimak...
...nije sa ovoga sveta.
To je fizička manifestacija Sadakine mržnje!
Bacila je prokletstvo na nas.
Ništa ne valja! Bliži se uragan. Svi su trajekti otkazani.
Probaj da nađeš ribarski brod. Platiću.
Ribarski brod?
Možda uragan promeni pravac. Najbolje je da čekate i vidite...
Sjajno! Sam ću potražiti brod.
Gos-n Takajama! Gos-n Takajama!
Halo?
G-đo Asakava? Izvinite.
Pokušao sam, ali ni traga od njih!
Halo?
Hvala ti, svejedno.
Joiči!
Izu!
Rjuiđi!
U mom stanu telefon nije zvonio!
Zvonio je samo u onoj kolibi!
Onda je dr Ikuma sigurno...
Ali mi smo ovde zarobljeni.
Suviše je opasno. Ne može se isploviti po ovakvom vremenu!
Ja ću vas povesti.
Sadako vas zove, zar ne?
Možda 'oće da se udavite.
Povezite nas! Molim vas!
Čudno...
Uopšte se ne bojim.
Sadako je verovatno umrla na Izuu, pre izgradnje tih bungalova.
Je l' ona bila ćerka dr Ikume?
Doveo ju je tajno. Bio je oženjen. Imao porodicu.
Njegova veza sa Šizuko već je izazvala skandal.
Delom je i zbog toga otpušten.
Moramo naći Sadakino telo.
Hoće li to ukloniti kletvu? Hoće li to spasiti Joičija?
Samo to možemo da učinimo.
Preostaje nam samo jedan dan.
Uspeli smo. Možda nas Sadako ne mrzi.
Šizuko je... često "razgovarala" s morem.
Sed'la je tako i mrmljala nešto moru.
Jednom sam se sakrio i prisluškivao.
Ali to nije bio ljudski govor.
20. septembar. Ponedeljak
Halo?
Joiči?
Mama ovde. Zovem da ti kažem da se vraćam kući sutra.
Dosadno mi je ovde, mama! Hoću nazad u školu!
Nemoj tako, Joiči! Uvredićeš deku.
On se smeje. Hoćeš da razgovaraš s njim?
Ne treba.
Žao mi je, Joiči.
Vidimo se... vidimo se sutra.
Šta je bilo?
Mama mora nešto da obavi.
Pozdravi deku za mene. Važi
U koje si vreme odgledala video snimak?
oko osam minuta posle sedam uveče.
Ako je priča istinita, tada ćeš izdahnuti.
Evo nas.
Bunar! Znao sam!
Bunar?
Njen otac!
Dr Ikuma je stavio ovaj poklopac. Sadako je tu dole.
Spustiću se.
Sadako je bila živa!
Pokušala je da se izvuče.
Spusti kofe!
Diži!
Već je šest sati!
Znam! Brže vadi kofe!
Diži!
Asakava!
Do đavola! Hoćeš da me ubiješ?!
Hej!
Asakava!
Zamenimo se.
Ti više ne možeš da dižeš.
Ne!
Pa ko će onda da diže kofe?
Ne znamo da li ovo ima ikakve svrhe?
Šta će biti sa Joičijem, a?!
Poći će i za njim!
Ne gledaj dole!
Gde si?
Izađi!
Molim te... Gde si?
To si ti...
Asakava! Prošlo je 7:10!
Spaseni smo!
Zašto je Ikuma ubio rođenu ćerku?
Možda mu nije bila ćerka.
Možda joj otac nije bio ljudsko biće.
Nestali su tragovi.
Gotovo je.
Vodim te kući.
Odmori se. Ja imam rok da završim članak.
Hvala.
Ta lujka!
21. septembar. Utorak
Zašto?!
To je to! Asakava...
Stanujete ovde?
Ja sam žena Rjuiđija Takajame!
Žao mi je, gospođo, ali telo je već odneto.
Šta se desilo?!
Ležao je na podu kada sam ga našla.
Je li vam nešto rekao? Nešto u vezi sa video snimkom?
Njegovo lice...
Zašto, Rjuiđi?
Hoće li i Joiči umreti?
Zar nismo uklonili prokletstvo?
Zašto sam se samo ja spasila?
Sadakino prokletstvo skinuto je samo sa mene.
Zašto ne i sa tebe, Rjuiđi?
Šta sam ja to uradila što ti nisi?
Rjuiđi?
Nešto sam uradila, što ti nisi...
Skinula sam prokletstvo...
tako što sam ga kopirala... Pokazala sam ga drugome. Tebi!
Halo, tata? Da, evo, stižem.
Čuj, tata. Treba mi usluga. Za Joičija...
Kažu da postoji način da se to vidi, a da posle ne umreš.
Moraš ga kopirati i pokazati nekome u roku od nedelju dana.
A šta se desi s tom osobom?
Mora učiniti isto: napraviti kopiju. Pokazati je drugome. U roku od sedam dana.
Pa to nema kraja.
Tako je. Nema kraja. Ali ako to znači da nećeš umreti... učinila bi to, zar ne?
22. septembar. Sreda.
Preveo: Jovan Ristić
Ovaj prevod NIJE napravljen na osnovu lošeg engleskog titla, sa britanskog DVD-a,
već je korišćen scenario koji je na engleski preveo bolji poznavalac japanskog.
Svaka čast čoveku koji je napravio prvi srpski prevod - makar na osnovu lošeg engleskog titla.